№ КГД-18-3-14/4386-ВН от 18.02.2026

**«Қазақстан Республикасының аумағында жеке тұлғаның білімге, медицинаға жұмсаған шығыстарын растау туралы мәліметтерін мемлекеттік кірістер органдарына ұсыну қағидаларын, мерзімін және нысанын бекіту туралы» Қазақстан Республикасы Қаржы министрінің бұйрығының жобасына** (бұдан әрі – Жоба)

**түсіндірме жазба**

**1. Әзірлеуші мемлекеттік органның атауы.**

Қазақстан Республикасының Қаржы министрлігі.

**2. Нормативтік құқықтық актінің жобасын тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушы болып табылатын халықаралық ұйымдардың шешімдеріне, Президенттің хаттамалық және өзге де тапсырмаларына сілтеме жасай отырып қабылдау негіздері Президенттің, Президент Әкімшілігі, Үкімет және Үкімет Аппараты Басшылығының және/немесе оны қабылдау қажеттілігінің басқа негіздемелері.**

Жоба Қазақстан Республикасы Салық кодексінің 847-бабының 7-тармағына сәйкес әзірленген.

**3. Нормативтік құқықтық актінің жобасы бойынша қаржылық шығындардың қажеттілігі және оның қаржылық қамтамасыз етілуі, оның ішінде қаржыландыру көзі, сондай–ақ қажет болған жағдайда Республикалық бюджет комиссиясының шешімі (тиісті есептеулер, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде қоса беріледі) түсіндірме жазбада).**

Жобаны қабылдау республикалық бюджеттен қаржы қаражатын бөлуді талап етпейді.

**4. Нормативтік құқықтық актінің жобасы қабылданған жағдайда болжанатын әлеуметтік-экономикалық, құқықтық және (немесе) өзге де салдарлар, сондай-ақ нормативтік құқықтық акт жобасының ережелерінің ұлттық қауіпсіздікті қамтамасыз етуге әсері.**

Жобаны қабылдау теріс әлеуметтік-экономикалық, құқықтық және (немесе) өзге де салдарларға әкеп соқпайды, сондай-ақ ұлттық қауіпсіздікті қамтамасыз етуге әсер етпейді.

**5. Күтілетін нәтижелердің нақты мақсаттары мен мерзімдері.**

Жобаның мақсаты– білім беру саласында қызметін жүзеге асыратын ұйымдардың Қазақстан Республикасының аумағында жеке тұлғаның білімге жұмсаған шығыстарын растау жөніндегі мәліметтерді мемлекеттік кірістер органдарына ұсыну тәртібі мен мерзімдерін, сондай-ақ денсаулық сақтау саласында қызметін жүзеге асыратын ұйымдардың Қазақстан Республикасының аумағында жеке тұлғаның медицинаға жұмсаған шығыстарын растау туралы мәліметтерді мемлекеттік кірістер органдарына ұсыну тәртібі мен мерзімдерін регламенттеу болып табылады.

Бұл жеке тұлғаның 2025 жылға арналған кірістер мен мүлік туралы декларациясында немесе 2025 жылға арналған кірістер мен мүлік туралы қосымша декларациясында жеке табыс салығы бойынша асып кету туындаған жағдайда, салық органы жүргізетін салыстырып тексеруден кейін мұндай асып кету сомасын есепке жатқызуға және (немесе) қайтаруға құқығының болуымен байланысты.

Жобадан күтілетін нәтиже – салықтық тәуекелдерді уақтылы анықтау және жеке тұлғаның кірістер мен мүлік туралы декларациясында мәлімделген жеке табыс салығы бойынша асып кету сомасын негізсіз қайтаруды және (немесе) есепке жатқызуды болдырмау болып табылады.

**6. Қабылданған жағдайда заңнаманы енгізілетін нормативтік құқықтық актінің жобасына сәйкестендіру қажеттілігі (басқа құқықтық актілерді қабылдау немесе қолданыстағы актілерге өзгерістер және/немесе толықтырулар енгізу қажет пе, жоқ па, соны көрсетіңіз) немесе мұндай қажеттіліктің болмауы.**

Талап етілмейді.

**7. Нормативтік құқықтық акт жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Cәйкес келеді.

**8. Нормативтік құқықтық актінің жобасын қолданысқа енгізуге байланысты жеке кәсіпкерлік субъектілері шығындарының азаюын және (немесе) ұлғаюын растайтын есептеулердің нәтижелері.**

Жобаны қабылдау жеке кәсіпкерлік субъектілерінің шығындарын азайтуға және (немесе) ұлғайтуға әкеп соқпайды.

**Қазақстан Республикасының**

**Қаржы министрі М. Такиев**

**Согласовано**

18.02.2026 17:17 Кусаинова Дина Кабдылманаповна

