№ КГД-18-3-14/4386-ВН от 18.02.2026

|  |
| --- |
| Бұйрыққа 1-қосымша |

**Білім беру саласындағы қызметті жүзеге асыратын ұйымдардың Қазақстан Республикасының аумағында жеке тұлға жұмсаған білім беру шығыстарын растау туралы мәліметтерді мемлекеттік кірістер органдарына ұсыну қағидалары мен мерзімдері**

**1-тарау. Жалпы ережелер**

1. Осы білім беру саласындағы қызметті жүзеге асыратын ұйымдардың Қазақстан Республикасының аумағында жеке тұлға жұмсаған білім беру шығыстарын растау туралы мәліметтерді мемлекеттік кірістер органдарына ұсыну тәртібі мен мерзімдері Қазақстан Республикасы Салық кодексінің 847-бабының 7-тармағына сәйкес әзірленді және мемлекеттік кірістер органына осы бұйрыққа 2-қосымшаға сәйкес нысан бойынша (бұдан әрі – Мәліметтер) жеке тұлғалардың Қазақстан Республикасының аумағында жасаған білім беру шығыстарын растау туралы мәліметтерді ұсыну тәртібі мен мерзімдерін айқындайды.

**2-тарау. Білім беру саласындағы қызметті жүзеге асыратын ұйымдардың Қазақстан Республикасының аумағында жеке тұлға жұмсаған білім беру шығыстарын растау туралы мәліметтерді мемлекеттік кірістер органдарына ұсынутәртібі**

2. Мәліметтер білім беру қызметін жүзеге асыратын ұйымдармен мемлекеттік кірістер органының сұрау салуы келіп түскен күннен кейінгі 10 (он) жұмыс күні ішінде ұсынылады.

3. Мәліметтер білім беру қызметін жүзеге асыратын ұйымдарымен Қазақстан Республикасы Қаржы министрлігі Мемлекеттік кірістер комитетінің «Smart Data Finance» цифрлық жүйесі (бұдан әрі – «SDF» ЦЖ) арқылы электрондық тәсілмен ұсынылады.

4. «SDF» ЦЖ арқылы Мәліметтерді электрондық тәсілмен ұсыну мүмкін болмаған жағдайда, сондай-ақ техникалық қателер туындаған кезде Мәліметтер электрондық түрде «Microsoft Excel» немесе «Microsoft Access» форматында ілеспе хатпен бірге CD-дискіде ұсынылады.

**Согласовано**

18.02.2026 17:17 Кусаинова Дина Кабдылманаповна

