№ КГД-18-3-14/4386-ВН от 18.02.2026

Астана қаласы город Астана

**Қазақстан Республикасының аумағында жеке тұлғаның білімге, медицинаға жұмсаған шығыстарын растау туралы мәліметтерін мемлекеттік кірістер органдарына ұсыну қағидаларын, мерзімін және нысанын бекіту туралы**

Қазақстан Республикасы Салық кодексінің 847-бабының 7-тармағына және «Мемлекеттік статистика туралы» Қазақстан Республикасы Заңының 16-бабының 3-тармағының 2) тармақшасына сәйкес **БҰЙЫРАМЫН:**

1. Мыналар:

1) осы бұйрыққа 1-қосымшаға сәйкес білім беру саласындағы қызметті жүзеге асыратын ұйымдардың Қазақстан Республикасының аумағында жеке тұлға жұмсаған білім беру шығыстарын растау туралы мәліметтерді мемлекеттік кірістер органдарына ұсыну қағидалары мен мерзімдері;

2) осы бұйрыққа 2-қосымшаға сәйкес Қазақстан Республикасының аумағында жеке тұлға жұмсаған білім беру шығыстарын растау туралы мәліметтер нысаны;

3) осы бұйрыққа 3-қосымшаға сәйкес денсаулық сақтау саласындағы қызметті жүзеге асыратын ұйымдардың Қазақстан Республикасының аумағында жеке тұлға жұмсаған медицинаға арналған шығыстарды растау туралы мәліметтерді мемлекеттік кірістер органдарына ұсыну тәртібі мен мерзімдері;

4) осы бұйрыққа 4-қосымшаға сәйкес Қазақстан Республикасының аумағында жеке тұлға жұмсаған медицинаға арналған шығыстарды растау туралы мәліметтер нысаны бекітілсін.

2. Қазақстан Республикасы Қаржы министрлігінің Мемлекеттік кірістер комитеті Қазақстан Республикасының заңнамасында белгіленген тәртіппен:

1) осы бұйрықтың Қазақстан Республикасының Әділет министрлігінде мемлекеттік тіркелуін;

2) осы бұйрық алғашқы ресми жарияланғаннан кейін оны Қазақстан Республикасы Қаржы министрлігінің интернет-ресурсында орналастыруды;

3) осы бұйрық Қазақстан Республикасының Әділет министрлігінде мемлекеттік тіркелгеннен кейін он жұмыс күні ішінде осы тармақтың 1) және 2) тармақшаларында көзделген іс-шаралардың орындалуы туралы мәліметтерді Қазақстан Республикасы Қаржы министрлігінің Заң қызметі департаментіне ұсынуды қамтамасыз етсін.

3. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |  |
| --- | --- | --- |
| **Лауазымы** |  | **Аты-жөні** |

«КЕЛІСІЛДІ»

Қазақстан Республикасының

Денсаулық сақтау министрлігі

«КЕЛІСІЛДІ»

Қазақстан Республикасының

Ғылым және жоғары білім министрлігі

«КЕЛІСІЛДІ»

Қазақстан Республикасының

Оқу - ағарту министрлігі

«КЕЛІСІЛДІ»

Қазақстан Республикасы

Стратегиялық жоспарлау және

реформалар агенттігінің

Ұлттық статистика бюросы

**Согласовано**

18.02.2026 17:17 Кусаинова Дина Кабдылманаповна

