№ КГД-18-3-14/4386-ВН от 18.02.2026

***Legalacts порталына орналастыру үшін №2 қосымша***

**«Қазақстан Республикасының аумағында жеке тұлғаның білімге, медицинаға жұмсаған шығыстарын растау туралы мәліметтерін мемлекеттік кірістер органдарына ұсыну қағидаларын, мерзімін және нысанын бекіту туралы» Қазақстан Республикасы Қаржы министрі бұйрығының жобасы**

|  |  |  |
| --- | --- | --- |
| **1** | **НҚА жобасының атауы (НҚА түрін көрсете отырып)** | «Қазақстан Республикасының аумағында жеке тұлғаның білімге, медицинаға жұмсаған шығыстарын растау туралы мәліметтерін мемлекеттік кірістер органдарына ұсыну қағидаларын, мерзімін және нысанын бекіту туралы» Қазақстан Республикасының Қаржы Министрі бұйрығының жобасы. |
| **2** | **Әзірлеуші мемлекеттік орган** | Қазақстан Республикасының Қаржы министрлігі |
| **3** | **НҚА жобасын әзірлеу үшін негіздер (тиісті НҚА немесе тапсырмаға сілтеме жасай отырып (бар болса))** | Жоба Қазақстан Республикасының Салық кодексінің 847-бабының 7-тармағына сәйкес әзірленді |
| **4** | **НҚА жобасының қысқаша мазмұны, негізгі ережелердің сипаттамасы** | Жоба Қазақстан Республикасының аумағында жеке тұлғаның білімге, медицинаға жұмсаған шығыстарын растау туралы мәліметтердің нысандарын, сондай-ақ оларды мемлекеттік кірістер органдарына ұсыну тәртібін бекіту мақсатында әзірленді. |
| **5** | **Күтілетін нәтижелердің нақты мақсаттары мен мерзімдері** | **Жобаның мақсаты** – білім беру саласында қызметін жүзеге асыратын ұйымдардың Қазақстан Республикасының аумағында жеке тұлғаның білімге жұмсаған шығыстарын растау жөніндегі мәліметтерді мемлекеттік кірістер органдарына ұсыну тәртібі мен мерзімдерін, сондай-ақ денсаулық сақтау саласында қызметін жүзеге асыратын ұйымдардың Қазақстан Республикасының аумағында жеке тұлғаның медицинаға жұмсаған шығыстарын растау туралы мәліметтерді мемлекеттік кірістер органдарына ұсыну тәртібі мен мерзімдерін регламенттеу болып табылады.  Бұл жеке тұлғаның 2025 жылға арналған кірістер мен мүлік туралы декларациясында немесе 2025 жылға арналған кірістер мен мүлік туралы қосымша декларациясында жеке табыс салығы бойынша асып кету туындаған жағдайда, салық органы жүргізетін салыстырып тексеруден кейін мұндай асып кету сомасын есепке жатқызуға және (немесе) қайтаруға құқығының болуымен байланысты.  **Жобадан күтілетін нәтиже** – салықтық тәуекелдерді уақтылы анықтау және жеке тұлғаның кірістер мен мүлік туралы декларациясында мәлімделген жеке табыс салығы бойынша асып кету сомасын негізсіз қайтаруды және (немесе) есепке жатқызуды болдырмау болып табылады. |
| **6** | **НҚА жобасы қабылданған жағдайда болжамды әлеуметтік-экономикалық, құқықтық және (немесе) өзге де салдар** | Аталған НҚА жобасы жеке тұлғалардың білім алу және медициналық шығындарын растау жөніндегі мәлімет Мемлекеттік кірістер органына ұсыну тәртібі мен нысанын бекіту мақсатында әзірленген, бұл салықтық тәуекелдерді анықтауға және жеке тұлғаның кірістері мен міндеттемелері туралы декларацияда көрсетілген жеке табыс салығы бойынша артық төленген соманы заңсыз қайтару немесе есептеу мүмкіндігін жоюға мүмкіндік береді.  Осыған байланысты әлеуметтік-экономикалық, құқықтық және өзге де салдарлар туындамайды. |

**Согласовано**

18.02.2026 17:17 Кусаинова Дина Кабдылманаповна

